Roosa Ariyo

Roosa Ariyo (s. 13. kesäkuuta 1994) on suomalais-nigerialainen jalkapalloilija, pelipaikaltaan hyökkääjä. Hän on edustanut Suomessa liigatasolla FC Honkaa kausina 2011–2014 ja Tikkurilan Palloseuraa kausilla 2019–2021. Kesäkuussa 2021 hän siirtyi Espanjan naisten liigassa pelaavaan UDG Tenerifeen. Ariyo on pelannut Suomen liigassa 69 ottelua ja tehnyt niissä 25 maalia. Vuonna 2014 hän voitti Suomen Cupin. Ariyo pelasi Ruotsin toisella sarjatasolla Jitexin joukkueessa kaudella 2015 ja on pelannut myös Yhdysvaltain yliopistosarjoissa.

Ariyolla on sekä Suomen että Nigerian kansalaisuudet.

Lähteet 

Suomalaiset jalkapalloilijat
Nigerialaiset jalkapalloilijat
Vuonna 1994 syntyneet
Elävät henkilöt